**Dopravný podnik Bratislava, akciová spoločnosť**

ako Kupujúci

a

[**doplniť**]

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÚPNA ZMLUVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva, kontaktná osoba pre technické veci: Ing. Jaroslava Dečmanová, telefón: +421 (0)2 5950 2521, e-mail: decmanova.jaroslava@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: [damborska.alexandra@dpb.sk](mailto:damborska.alexandra@dpb.sk) (ďalej len „**Kupujúci**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie a montáž Tovaru – umývacie linky, za účelom čoho realizoval zákazku označenú interným číslom PL 10/2019 podľa internej smernice ER 97/2016 o obstarávaní v podmienkach DPB, a.s. na predmet zákazky „**Nákup umývacích liniek pre DPB, a.s.**“;
2. Predávajúci je úspešným uchádzačom realizovanej zákazky označenej interným číslom PL 10/2019 na predmet zákazky „**Nákup umývacích liniek pre DPB, a.s.**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Banková záruka** znamená jednostranné písomné vyhlásenie banky alebo inej finančnej inštitúcie, vo forme a s obsahom akceptovateľným pre Kupujúceho, v ktorej sa banka alebo iná finančná inštitúcia neodvolateľne a zriekajúc sa všetkých práv námietok a obrany vyplývajúcich zo záväzkových vzťahov založených Zmluvou, zaväzuje uspokojiť Kupujúceho do výšky **90 % Kúpnej ceny** v prospech bankového účtu Kupujúceho uvedeného v záhlaví Zmluvy, ak za podmienok stanovených Zmluvou vznikne Predávajúcemu záväzok vrátiť Kupujúcemu prvú časť Kúpnej ceny;
3. **Kúpna cena** znamená kúpna cena za Tovar a montáž Tovaru dodaného na základe objednávky podľa článku 2 bod 2.2 Zmluvy a fakturovaná podľa článku 4 Zmluvy;
4. **Miesto plnenia** znamená Bratislava – vozovňa:
5. Trnávka na Vajnorskej 124;
6. Petržalka na Betliarskej 8; a
7. Krasňany na Račianskej 149;
8. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
9. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
10. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
11. **Preberací protokol** znamená protokol o odovzdaní a prevzatí Tovaru za podmienok špecifikovaných   
    v článku 3 Zmluvy, podpísaný oprávnenými zástupcami Zmluvných strán;
12. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a

prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;

1. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodaním / montážou časti Tovaru, pričom zoznam Subdodávateľov je uvedený v Prílohe 2 Zmluvy;
2. **Tovar** znamená 3 (tri) kusy umývacích liniek, bližšie špecifikovaných v Prílohe 1 Zmluvy;
3. **Zmluvná strana** znamená Predávajúci a/alebo Kupujúci; a
4. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
   1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len   
         s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
      5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
5. **PREDMET ZMLUVY**
6. Predmetom Zmluvy je záväzok:
7. Predávajúceho odovzdať Kupujúcemu Tovar, ktorý bude namontovaný v Mieste plnenia a previesť vlastnícke právo k Tovaru na Kupujúceho; a
8. Kupujúceho prevziať namontovaný Tovar od Predávajúceho a zaplatiť Predávajúcemu za Tovar Kúpnu cenu;

a to za podmienok stanovených Zmluvou.

1. Kúpa Tovaru bude zabezpečená na základe 1 (jednej) písomnej objednávky Kupujúceho. Objednávka bude obsahovať presnú špecifikáciu požadovaného Tovaru, počet kusov Tovaru a termín jeho dodania. Objednávka bude písomná. Objednávku doručí Kupujúci Predávajúcemu pri podpise Zmluvy Zmluvnými stranami. Doručením objednávky Predávajúcemu sa objednávka považuje za potvrdenú Predávajúcim.
2. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
   1. Predávajúci je povinný:
      * 1. demontovať 3 (tri) kusy doterajších umývacích liniek nachádzajúcich sa v Mieste plnenia a tieto premiestniť na miesto určené Kupujúcim;
        2. dodať Tovar do príslušného Miesta plnenia;
        3. zabezpečiť montáž Tovaru v Mieste plnenia, ktorá zahŕňa stavebnú prípravu prívodov médií a kanalizácie, elektrorevíziu a uvedenie Tovaru do prevádzky; a
        4. zaškoliť zamestnancov Kupujúceho;

a to vo vyššie uvedenom poradí, v lehote najneskôr **do 10 (desiatich) týždňov** odo dňa potvrdenia objednávky podľa článku 2 bodu 2.2 Zmluvy, pokiaľ sa Zmluvné strany nedohodnú inak, pričom lehota medzi demontážou doterajších umývacích liniek v Mieste plnenia a montážou Tovaru v Mieste plnenia nesmie byť dlhšia ako 3 (tri) týždne. Predávajúci sa zaväzuje dodať a namontovať Tovar v množstve, akosti a vyhotovení, ktoré určuje Zmluva a objednávka podľa článku 2 bodu 2.2 Zmluvy a riadiť sa pokynmi Kupujúceho pri plnení predmetu Zmluvy.

* 1. Kupujúci sa zaväzuje, že odoberie Tovar od Predávajúceho v Pracovných dňoch v čase od 7:00 do 13:30 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
  2. Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:

1. kópiu objednávky; a
2. záručný list.

* 1. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru. Tovar má podstatné vady, ak :

1. vady bránia bežnému, alebo zmluvne dohodnutému užívaniu Tovaru; a/alebo
2. Predávajúci nedodrží dohodnutú akosť, kvalitu alebo množstvo Tovaru špecifikovaného objednávkou alebo Zmluvou; a/alebo
3. sa ktorékoľvek z vyhlásení Predávajúceho uvedené v článku 6 bode 6.1 a/alebo 6.2 Zmluvy ukáže ako nepravdivé alebo zavádzajúce.
   1. Predávajúci je povinný podstatné vady Tovaru podľa tohto článku bod 3.4 Zmluvy odstrániť do 3 (troch) Pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru podľa tohto článku bodu 3.4 Zmluvy. V prípade, ak Predávajúci vady Tovaru podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny.
   2. Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim, ak nedošlo zo strany Kupujúceho k odmietnutiu prevzatia Tovaru v zmysle tohto článku bodu 3.4 Zmluvy.
   3. V prípade odmietnutia prevzatia Tovaru zo strany Kupujúceho podľa tohto článku bod 3.4 Zmluvy zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.
   4. Zmluvné strany sú povinné o odovzdaní a prevzatí Tovaru spísať Preberací protokol.
4. **KÚPNA CENA, PLATOBNÉ PODMIENKY A BANKOVÁ ZÁRUKA**
5. Kupujúci je povinný zaplatiť Predávajúcemu za Tovar Kúpnu cenu.
6. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie, dopravu, záručný servis a prehliadky s náhradnými dielmi a spotrebným materiálom. Pri DPH sa bude postupovať podľa osobitných predpisov.
7. Kúpna cena je splatná nasledovne:
   * + - 1. prvú časť Kúpnej ceny **vo výške 90% z celkovej Kúpnej ceny** zaplatí Kupujúci Predávajúcemu ako zálohu na základe faktúry, ktorú vystaví Predávajúci a doručí ju Kupujúcemu najneskôr **do 10 (desiatich) dní** odo dňa účinnosti Zmluvy. Splatnosť faktúry za túto časť Kúpnej ceny bude **14 (štrnásť) dní** odo dňa jej doručenia Kupujúcemu. Pohľadávka Kupujúceho požadovať za podmienok stanovených Zmluvou od Predávajúceho vrátenie prvej časti Kúpnej ceny bude zabezpečená Bankovou zárukou, ktorú je Predávajúci povinný predložiť Kupujúcemu **pri podpise Zmluvy Zmluvnými stranami**. Banková záruka musí byť platná najmenej **do uplynutia 11 (jedenástich) týždňov** odo dňa potvrdenia objednávky podľa článku 2 bodu 2.2 Zmluvy.; a
         2. druhú časť Kúpnej ceny **vo výške 10% z celkovej Kúpnej ceny** zaplatí Kupujúci Predávajúcemu po riadnom dodaní Tovaru podľa článku 3 Zmluvy. Predávajúci vystaví Kupujúcemu faktúru na zaplatenie zvyšnej časti Kúpnej ceny a doručí ju Kupujúcemu najneskôr do 7 (siedmych) dní odo dňa riadneho dodania Tovaru, pričom prílohou faktúry musí byť Preberací protokol. Kupujúci sa zaväzuje zaplatiť fakturovanú cenu v lehote splatnosti **60 (slovom šesťdesiatich) dní** odo dňa doručenia faktúry.
8. Právo na zaplatenie Kúpnej ceny vzniká Predávajúcemu riadnym dodaním a montovaním Tovaru v Mieste plnenia na základe objednávky Kupujúceho podľa článku 2 bod 2.2 Zmluvy. Predávajúci je oprávnený na základe Preberacieho protokolu vystaviť Kupujúcemu faktúru na Kúpnu cenu za Tovar, ktorú Predávajúci spolu s kópiou objednávky a Preberacieho protokolu doručí Kupujúcemu.
9. Faktúra musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Kupujúcim a k faktúre bude pripojená objednávka a Preberací protokol. V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti faktúry začína plynúť okamihom doručenia opravenej faktúry Kupujúcemu.
10. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
11. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
12. Ak bude Predávajúci zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Kupujúci neuhradí Predávajúcemu sumu DPH uvedenú na faktúre. Sumu DPH uhradí Kupujúci Predávajúcemu na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
13. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
14. Predávajúci preberá záruku za to, že Tovar má v dobe jeho odovzdania Kupujúcemu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
15. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Predávajúcim je **24 (slovom: dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
16. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
17. Nebezpečenstvo škody na Tovare prechádza na Kupujúceho podpísaním Preberacieho protokolu o prevzatí Tovaru bez výhrad.
18. Zodpovednosť za vady sa ďalej spravuje príslušnými ustanoveniami Obchodného zákonníka.
19. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy.
20. Predávajúci sa zaväzuje, že vybaví reklamáciu Kupujúceho bez zbytočného odkladu, najneskôr však do **24 (dvadsaťštyri) hodín** po doručení reklamácie Predávajúcemu podľa tohto článku bod 5.6 Zmluvy. Predávajúci je povinný uzavrieť reklamačný proces o uznaní alebo neuznaní vady do 30 (tridsiatich) Pracovných dní po doručení písomnej reklamácie Predávajúcemu.
21. V prípade, ak Predávajúci riadne neodstráni reklamované vady v súlade s týmto článkom bod 5.7 Zmluvy, Kupujúci je oprávnený vzniknuté vady odstrániť sám, resp. prostredníctvom kvalifikovanej tretej osoby, pričom Predávajúci je povinný Kupujúcemu nahradiť všetky účelne vynaložené náklady spojené s odstraňovaním týchto vád, a to do 30 (tridsiatich) Pracovných dní odo dňa doručenia výzvy na úhradu nákladov písomne alebo elektronicky prostredníctvom e-mailu kontaktnej osobe Predávajúceho pre technické veci.
22. V prípade sporu o zodpovednosť za vadu sa Predávajúci zaväzuje znášať náklady za odstránenie reklamovanej vady. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
23. **VYHLÁSENIA A ZÁRUKY**
24. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
5. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
6. vykonal obhliadku Miesta plnenia;
7. bude výlučným vlastníkom Tovaru;
8. Tovar nebude zaťažený žiadnym záložným, zádržným ani predkupným právom;
9. neuzatvorí žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nebude predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môž,e resp. bude môcť Tovar držať, užívať alebo s ním akýmkoľvek spôsobom nakladať a ani nebude predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar bude nový, funkčný, nepoužívaný a nepoškodený a bude sa nachádzať v stave umožňujúcom jeho užívanie na obvyklý účel;
12. Tovar nebude postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
13. k Tovaru nebudú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
14. nebudú existovať právne a faktické prekážky, ktoré by znemožňovali užívanie Tovaru;
15. oboznámi Kupujúceho so všetkými právnymi vzťahmi týkajúcimi sa Tovaru a všetky tieto vzťahy budú pravdivé;
16. nebude mať žiadne vady Tovaru, na ktoré by mal Kupujúceho osobitne upozorniť; a
17. odovzdá Kupujúcemu spolu s Tovarom všetky doklady vzťahujúce sa k Tovaru.

1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bode 6.1 alebo 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si vymienil.
2. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo

byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.

1. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
2. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
3. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
4. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Tovaru, a riadne plní všetky povinnosti, porušenie ktorých by mohlo viesť k jeho zrušeniu.
5. **SUBDODÁVATELIA**
6. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
7. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
8. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru poskytovaného týmto Subdodávateľom.
9. Časť Tovaru, ktorého poskytovaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
10. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
11. **SANKCIE**
12. V prípade, ak je Predávajúci v omeškaní s termínom plnenia podľa článku 3 bod 3.1 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 200 EUR (slovom: dvesto eur) za každý deň omeškania.
13. V prípade, ak Predávajúci poruší niektorú zo svojich povinností podľa Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 100 EUR (slovom: jednosto eur) za každý deň omeškania.
14. Predávajúci je oprávnený uplatňovať si voči Kupujúcemu úrok z omeškania vo výške 0,022 % z nezaplatenej fakturovanej sumy za každý deň omeškania, ak je Kupujúci v omeškaní s úhradou Kúpnej ceny.
15. V prípade porušenia ktorejkoľvek z povinností týkajúcej sa Subdodávateľov alebo ich zmeny má Kupujúci právo požadovať od Predávajúceho uhradenie zmluvnej pokuty vo výške 500 EUR (slovom: päťsto eur), a to za každé porušenie ktorejkoľvek z vyššie uvedených povinností, a to aj opakovane.
16. Predávajúci sa zaväzuje zaplatiť Kupujúcemu zmluvnú pokutu podľa tohto článku Zmluvy, pričom zaplatením zmluvnej pokuty nie je dotknuté právo Kupujúceho na náhradu škody. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť Kupjúcemu najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
17. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
18. **KOMUNIKÁCIA**
    1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
    2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
19. v deň doručenia zásielky, ak bola zásielka doručená osobne alebo kuriérnou službou; alebo
20. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
21. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
    1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
22. **TRVANIE A ZÁNIK ZMLUVY**
23. Zmluva sa uzatvára na dobu určitú, a to do okamihu splnenia všetkých zmluvných záväzkov, ktoré Zmluvným stranám vyplývajú zo Zmluvy.
24. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy alebo písomnou dohodou Zmluvných strán.
25. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
26. Za podstatné porušenie Zmluvy Kupujúci považuje prípady, ak:
27. Predávajúci nedodrží dodaciu lehotu podľa článku 3 bod 3.1 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
28. dodaný a namontovaný Tovar nebude zodpovedať vlastnostiam dohodnutým v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
29. Predávajúci opakovane neodstráni vadu Tovaru v lehote dohodnutej v článku 5 bod 5.4 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúceho poskytne dodatočnú primeranú lehotu k náprave a/alebo určené opatrenia k náprave;
30. sa niektoré z vyhlásení Predávajúceho podľa článku 6 bodu 6.1 a/alebo 6.2 Zmluvy ukáže ako nepravdivé; a/alebo
31. Predávajúci poruší akúkoľvek povinnosť v súvislosti s Bankovou zárukou, ktorá mu vyplýva zo Zmluvy.
32. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
33. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 6 bodu 6.5 Zmluvy ukáže ako nepravdivé.
34. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
35. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
36. Kupujúci má právo odstúpiť od Zmluvy aj v prípade zverejnenia Predávajúceho v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.
37. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
38. Zmluva zaniká aj na základe písomnej dohody Zmluvných strán.
39. **ZÁVEREČNÉ USTANOVENIA**
40. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
41. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
42. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
43. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
44. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
45. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
46. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných oboma Zmluvnými stranami.
47. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
48. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Predávajúci je povinný Kupujúcemu najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
49. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
50. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.   
    Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
51. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
52. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Kupujúci dostane 3 (tri) jej rovnopisy a Predávajúci dostane 2 (dva) jej rovnopisy.

Prílohy: Príloha 1 – Technická špecifikácia Tovaru

Príloha 2 – Zoznam Subdodávateľov

**PRÍLOHA 1**

**TECHNICKÁ ŠPECIFIKÁCIA TOVARU**

**Vozovňa Trnávka**

Pre vozovňu Trnávka Kupujúci požaduje dodanie 1 ks umývacej linky. Vnútorné rozmery umývacej haly pre inštaláciu umývacej linky sú:

Dĺžka: 23,38 m

Šírka: 5,98 m

Výška: 4,77 m

Požiadavky na umývaciu linku:

* samostatný pojazd portálu po koľajniciach (možnosť voľby zapnutia/vypnutia portálu pre prejazdový umývací systém výhodou)
* automatický prejazdový umývací systém pre autobusy max. dĺžky 20 m
* pevná žiarovo zinkovaná konštrukcia alebo nerezové vyhotovenie
* všetky časti musia byť ošetrené proti korózii a hrdzi
* vyhotovenie umývacej linky – min. 2 vertikálne kefy a 1 horizontálna kefa (s možnosťou odstavenia horizontálnej kefy)
* umývacia linka musí obsahovať prípravu pre 2 typy vody (recyklovaná, čistá)
* filtrácia a chemická úprava úžitkovej studňovej – tvrdej vody
* linka musí byť na vstupe vybavená bočným predumytím vysokým tlakom a oblúkom šampónu s príslušným dávkovacím šampónom
* linka musí byť na výstupe vybavená oplachovou rampou a oplachom strechy
* pri výjazde musí byť zariadenie vybavené sušiacim systémom s min. 2 fúkarmi
* vodiace koľajnice musia byť riešené tak, aby zabránili poškodeniu umývacej linky a jej prevádzke
* umývacie kefy musia byť vyrobené z materiálu, ktorý pri umývaní nepoškodzuje lakovaný povrch autobusov

Umývacie programy:

* podľa štandardov umývacích liniek (predumytie vysokým tlakom, šampónovanie, umývanie použitím kief a sušenie)
* v základnom vybavení musí byť program obchádzajúci vysunuté alebo tykadlové zrkadlá autobusov
* automatické počítadlo umytí
* umývací cyklus = od 2 do 5 minút na umytie 1 autobusu (max. kapacita je 30 autobusov/hod)
* nepretržitá prevádzka umývacej linky
* obstarávateľ má možnosť požiadať bezplatne o dodanie potrebných programov oproti štandardu
* možnosť nastaviteľných programov podľa potreby obstarávateľa

**Vozovňa Petržalka**

Pre vozovňu Petržalka Obstarávateľ požaduje dodanie 1 ks umývacej linky. Vnútorné rozmery umývacej haly pre inštaláciu umývacej linky sú:

Dĺžka: 26,57 m

Šírka: 5,83 m

Výška: 6,1 m

Požiadavky na umývaciu linku:

* samostatný pojazd portálu po koľajniciach (možnosť voľby zapnutia/vypnutia portálu pre prejazdový umývací systém výhodou)
* automatický prejazdový umývací systém pre autobusy max. dĺžky 20 m
* pevná žiarovo zinkovaná konštrukcia alebo nerezové vyhotovenie
* všetky časti musia byť ošetrené proti korózii a hrdzi
* vyhotovenie umývacej linky – min. 2 vertikálne kefy a 1 horizontálna kefa (s možnosťou odstavenia horizontálnej kefy)
* umývacia linka musí obsahovať prípravu pre 2 typy vody (recyklovaná, čistá)
* filtrácia a chemická úprava úžitkovej studňovej – tvrdej vody
* linka musí byť na vstupe vybavená bočným predumytím vysokým tlakom a oblúkom šampónu s príslušným dávkovacím šampónom
* linka musí byť na výstupe vybavená oplachovou rampou a oplachom strechy
* pri výjazde musí byť zariadenie vybavené sušiacim systémom s min. 2 fúkarmi
* vodiace koľajnice musia byť riešené tak, aby zabránili poškodeniu umývacej linky a jej prevádzke
* umývacie kefy musia byť vyrobené z materiálu, ktorý pri umývaní nepoškodzuje lakovaný povrch autobusov

Umývacie programy:

* podľa štandardov umývacích liniek (predumytie vysokým tlakom, šampónovanie, umývanie použitím kief a sušenie)
* v základnom vybavení musí byť program obchádzajúci vysunuté alebo tykadlové zrkadlá autobusov
* automatické počítadlo umytí
* umývací cyklus = od 2 do 5 minút na umytie 1 autobusu (max. kapacita je 30 autobusov/hod)
* nepretržitá prevádzka umývacej linky
* obstarávateľ má možnosť požiadať bezplatne o dodanie potrebných programov oproti štandardu
* možnosť nastaviteľných programov podľa potreby obstarávateľa

**Vozovňa Krasňany**

Pre vozovňu Krasňany Obstarávateľ požaduje dodanie 1 ks umývacej linky. Vnútorné rozmery umývacej haly pre inštaláciu umývacej linky sú:

Dĺžka: 34,5 m

Šírka: 5,7 m

Výška: 5,2 m

Požiadavky na umývaciu linku:

* samostatný pojazd portálu po koľajniciach (možnosť voľby zapnutia/vypnutia portálu pre prejazdový umývací systém výhodou)
* automatický prejazdový umývací systém pre autobusy max. dĺžky 20 m
* pevná žiarovo zinkovaná konštrukcia alebo nerezové vyhotovenie
* všetky časti musia byť ošetrené proti korózii a hrdzi
* vyhotovenie umývacej linky – min. 2 vertikálne kefy a 1 horizontálna kefa (s možnosťou odstavenia horizontálnej kefy)
* umývacia linka musí obsahovať prípravu pre 2 typy vody (recyklovaná, čistá)
* filtrácia a chemická úprava úžitkovej studňovej – tvrdej vody
* linka musí byť na vstupe vybavená bočným predumytím vysokým tlakom a dávkovaním šampónu s maximálnou výškou pre bočné predumytie a dávkovanie šampónu 2,4 m
* linka musí byť na výstupe vybavená oplachovou rampou a oplach strechy musí mať voliteľný režim zapnutia/vypnutia z dôvodu umývania elektrobusov, ktoré sú na streche vybavené batériami
* pri výjazde musí byť zariadenie vybavené sušiacim systémom s min. 4 fúkarmi
* vodiace koľajnice musia byť riešené tak, aby zabránili poškodeniu umývacej linky a jej prevádzke
* umývacie kefy musia byť vyrobené z materiálu, ktorý pri umývaní nepoškodzuje lakovaný povrch autobusov

Umývacie programy:

* podľa štandardov umývacích liniek (predumytie vysokým tlakom, šampónovanie, umývanie použitím kief a sušenie)
* v základnom vybavení musí byť program obchádzajúci vysunuté alebo tykadlové zrkadlá autobusov
* automatické počítadlo umytí
* umývací cyklus = od 2 do 5 minút na umytie 1 autobusu
* nepretržitá prevádzka umývacej linky
* obstarávateľ má možnosť požiadať bezplatne o dodanie potrebných programov oproti štandardu
* možnosť nastaviteľných programov podľa potreby obstarávateľa

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Andrej Zigmund
2. Funkcia: člen predstavenstva
3. V [doplniť] dňa \_\_\_\_\_\_\_\_\_\_\_\_\_\_

[**doplniť**]

1. Meno: [doplniť]
2. Funkcia: [doplniť]